Mustaffa Kamil Ayub

Mustaffa Kamil Ayub ialah ahli politik Malaysia berketurunan Melayu.

Latar Belakang
Mustaffa Kamil mempunyai pengalaman sebagai pentadbir, pemimpin mahasiswa dan belia, politik dan korporat selama lebih 30 tahun. Beliau berkelulusan Ijazah Sarjana Muda Sains (Genetik) (Kepujian) UKM, Diploma Pendidikan (Matematik & English) UIAM, Diploma Kewangan Islam, IPI dan Sarjana Sains Politik, UKM.

Semasa belajar di UKM tahun 1986, Mustaffa menjadi pemimpin mahasiswa UKM.

Beliau pernah menyandang jawatan Penolong Pendaftar dan Ketua Jabatan Latihan Kepimpinan UIAM, Setiausaha Politik Kepada Menteri Belia dan Sukan Malaysia, Pengarah Kumpulan Perangsang Selangor Berhad dan Pengerusi Akademi Pelatihan, Penerangan dan Penyelidikan Selangor (APSEL).

Bermula sebagai Ketua Murid SK Kg. Gajah, beliau menajamkan bakat kepemimpinannya sebagai Presiden Persatuan Pelajar Islam, Kelab Bola Tampar, Presiden St. John Ambulance dan Ketua Pengawas SMSAH, Presiden PMUKM, PKPIM, PEPIAT, Pengerusi Persidangan Antarabangsa IIFSO, Exco ABIM Pusat, Presiden Majlis Belia ASEAN, Pengerusi Forum Belia Komanwel, Timbalan Pengerusi Kongres Rakyat, Presiden Institut Masyarakat Madani (IMAD), Pengarah Yayasan Belia Malaysia (YBM) dan Pengerusi Yayasan Saksama Aman (YSA).

Politik
Dalam poltik beliau adalah Timbalan Ketua Pemuda KEADILAN Pusat,  Setiausaha Agung KEADILAN Pusat, Naib Presiden KEADILAN Pusat, Pengerusi KEADILAN Negeri Kelantan, Terengganu, Sarawak dan Perak. Pernah menjadi calon Pilianraya Umum sejak tahun 2008 hingga 2014.
Kerjaya
Dalam bidang latihan dan pembangunan sumber manusia, beliau adalah Master Trainer Muslim Student Association of japan, Master Trainer bagi Program Latihan Kepimpinan Pelajar Brunei,  Master Trainer Young Executive Leadership Programme Singapore, dan sering diundang membentangkan kertaskerja tentang kepemimpinan, antaranya di Maldieves, Belanda, Indonesia, Brunei, Singapura, United Kigdom, Trinidad & Tobago, Taiwan dan Mongolia, selain di pelbagai seminar dan forum di seluruh negara. Beliau adalah ahli badan professional seperti Malaysia Training Association, Just World Trust, Majlis Perunding Belia Negara, BOD International Youth Centre dan Integriti Malaysia.

 Keputusan Pilihanraya 

Beliau pernah bertanding di dalam pilihanraya di Malaysia sebanyak 5 kali, dan tidak pernah menang walau sekalipun.
+ Parlimen Malaysia (Dewan Rakyat)TahunKawasanCalonUndian%LawanUndian%Jumlah UndiMajoriti% Keluar Mengundi2004P074 Lumut, PerakMustaffa Kamil Ayub (PKR)15,80136.56%Kong Cho Ha (MCA)27,41563.44%50,17911,61473.23%2008P073 Pasir Salak, PerakMustaffa Kamil Ayub (PKR)14,24044.34%Tajuddin Abdul Rahman (UMNO)16,92852.70%32,1192,68875.20%2013Mustaffa Kamil Ayub (PKR)17,48940.17%Tajuddin Abdul Rahman (UMNO)24,87557.15%43,5337,38684.53%

+ Dewan Undangan Negeri PerakTahunKawasanCalonUndian%LawanUndian%Jumlah UndiMajoriti% Keluar Mengundi1999N08 Alor PongsuMustaffa Kamil Ayub (keADILan)5,23640.88%Qamaruz Zaman Ismail (UMNO)7,00554.69%12,8091,76963.81%2008N48 Sungei ManikMustaffa Kamil Ayub (PKR)6,88144.42%Zainol Fadzi Paharudin (UMNO)8,25553.29%15,4921,37473.81%

Karya
Beliau juga adalah penulis 11 buah buku, antaranya ialah Gerakan Pelajar-Mahasiswa (1991), Menangani  Cabaran (1994), Dinamika Generasi Muda Menangani Cabaran Wawasan 2020 (1995), Leadership Dynamism (1996), Youth Renaissance (1997), Menerajui Perubahan Poltik Malaysia (2001), Masyarakat Madani dan Idealisme Politik (2004), Masa Depan Politik Alternatif (2002), Ahzab Moden dan Masa Depan Islam (2003), Gerakan Subuh (2017) dan terkini buku Membangun Insan dan Tamadun (2019), di samping bertindak sebagai editor beberapa buah buku dan majalah.

 Rujukan 

Kategori:Kelahiran 1963
Kategori:Anggota Parti Keadilan Rakyat
Kategori:Orang hidup
Kategori:Ahli politik Malaysia berketurunan Melayu
Kategori:Penulis Malaysia
Kategori:Anggota Angkatan Belia Islam Malaysia
Kategori:Alumni Universiti Kebangsaan Malaysia
Kategori:Alumni Universiti Islam Antarabangsa Malaysia
Kategori:Naib Presiden PKR